CELEX: 62007CA0505
Language: fi
Date: 2009-10-01 00:00:00
Title: Asia C-505/07: Yhteisöjen tuomioistuimen tuomio (toinen jaosto) 1.10.2009 (Tribunal Supremon (Espanja) esittämä ennakkoratkaisupyyntö) — Compañía Española de Comercialización de Aceite SA:n vireille panema asia (Ennakkoratkaisupyyntö — Rasva-alan yhteinen markkinajärjestely — Asetus N:o 136/66/ETY — 12 a artikla — Oliiviöljyn varastointi ilman yhteisön rahoitusta — Kansallisten kilpailuviranomaisten toimivalta)

21.11.2009   
            
            
               FI
            
            
               Euroopan unionin virallinen lehti
            
            
               C 282/5
            
         Yhteisöjen tuomioistuimen tuomio (toinen jaosto) 1.10.2009 (Tribunal Supremon (Espanja) esittämä ennakkoratkaisupyyntö) — Compañía Española de Comercialización de Aceite SA:n vireille panema asia
   (Asia C-505/07) (1)
   
   (Ennakkoratkaisupyyntö - Rasva-alan yhteinen markkinajärjestely - Asetus N:o 136/66/ETY - 12 a artikla - Oliiviöljyn varastointi ilman yhteisön rahoitusta - Kansallisten kilpailuviranomaisten toimivalta)
   2009/C 282/07
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Kantaja: Compañía Española de Comercialización de Aceite SA
   
      Muut osapuolet: Asociación Española de la Industria y Comercio Exportador de Aceite de Oliva (Asoliva), Asociación Nacional de Industriales Envasadores y Refinadores de Aceites Comestibles (Anierac), Administración del Estado
   
      Oikeudenkäynnin kohde
   
   Ennakkoratkaisupyyntö — Tribunal Supremo (Espanja) — Rasva-alan yhteisestä markkinajärjestelystä 22.9.1966 annetun neuvoston asetuksen N:o 136/66/ETY (EYVL 172, s. 3025) 12 a artiklan, sellaisena kuin se on muutettuna asetuksella N:o 1638/98 (EYVL L 210, s. 32), tuottajaryhmistä ja niiden liitoista 20.5.1997 annetun neuvoston asetuksen (EY) N:o 952/97 (EYVL L 142, s. 30) ja tiettyjen kilpailusääntöjen soveltamisesta maataloustuotteiden tuotantoon ja kauppaan annetun neuvoston asetuksen N:o 26 (EYVL 30, s. 993) tulkinta — Hyväksytyn elimen käsite — Tuottajaryhmien ja niiden liittojen käsite — Varastointi
   
      Tuomiolauselma
   
   
               1)
            
            
               Osakeyhtiö, jonka osakkaina on suurimmaksi osaksi öljyntuottajia, öljynpuristamoita sekä oliivinviljelijöiden osuuskuntia ja jonka osakkeiden loppuosa on rahoitusyhtiöillä, voi sisältyä rasva-alan yhteisestä markkinajärjestelystä 22.9.1966 annetun neuvoston asetuksen N:o 136/66/ETY, sellaisena kuin se on muutettuna 20.7.1998 annetulla neuvoston asetuksella (EY) N:o 1638/9812, 12 a artiklassa tarkoitetun elimen käsitteeseen, ja se voidaan valtuuttaa tekemään oliiviöljyn yksityistä varastointia koskeva sopimus tämän artiklan nojalla edellyttäen, että tässä säännöksessä tarkoitetut edellytykset täyttyvät.
            
         
               2)
            
            
               ”Valtion antama hyväksyntä”, joka elinten on asetuksen N:o 136/66, sellaisena kuin se on muutettuna asetuksella N:o 1638/98, 12 a artiklan mukaan saatava, voidaan hankkia kansalliselle kilpailuviranomaiselle esitetyllä yksittäisellä poikkeuslupahakemuksella (”valtuutus”) edellyttäen, että näillä viranomaisilla on tehokkaat keinot sen varmistamiseksi, että hakemuksen esittänyt elin soveltuu oliiviöljyn yksityiseen varastointiin laissa säädettyjen edellytysten mukaisesti.
            
         
               3)
            
            
               Oliiviöljyn ostamiseksi ja varastoimiseksi yksityisesti toteutettu ja rahoitettu mekanismi, johon ei sovelleta asetuksen N:o 136/66, sellaisena kuin se on muutettuna asetuksella N:o 1638/98, 12 a artiklassa tarkoitettua hyväksymismenettelyä, ei ole kyseisen säännöksen vastainen.
            
         
               4)
            
            
               Siltä osin kuin kansalliset kilpailuviranomaiset pidättäytyvät toteuttamasta yhtäältä minkäänlaisia toimenpiteitä, jotka saattavat poiketa oliiviöljyn yhteisestä markkinajärjestelystä tai vahingoittaa sitä, ja toisaalta tekemästä päätöksiä, jotka ovat ristiriidassa Euroopan yhteisöjen komission päätöksen kanssa tai jotka voivat aikaansaada tällaista ristiriitaa koskevan vaaran, ne voivat soveltaa kansallista kilpailulainsäädäntöä sopimukseen, joka voi vaikuttaa oliiviöljymarkkinoihin yhteisön tasolla.
            
         
      (1)  EUVL C 37, 9.2.2008.